laion/Wikipedia-Exotic huggingface dataset:
חסיה ברטלר

חסיה ברטלר (נולדה ב-8 בספטמבר 1975) היא סופרת חרדית ישראלית, מנחה ויועצת זוגיות. בספריה היא עוסקת בפסיכותרפיה (טיפול רגשי). ברטלר נולדה בבאר שבע לרחל דבורה ולרב מרדכי יצחק ויספיש-לבנון, ממקימי הקהילה התורנית בעיר. ברטלר למדה בסמינר הרב וולף והייתה נשואה לחיים ברטלר, בנו של הרב יחזקאל ברטלר. ברטלר פרסמה מאמרים[דרושה הבהרה] - לעיתים בעילום שם, ולעיתים תחת שם העט ח. לויסון. מתחילת שנות האלפיים עסקה לאורך שנים בכתיבת עלוני הפרסום של קופת העיר בני ברק. בראשית העשור השני של המאה ה-21 היא החלה לפרסם את ספריה בשמה האמיתי. היא מרבה לעסוק בנושאים הקשורים בפסיכותרפיה, התמודדויות נפשיות ואמונה. חוץ מספר אחד כל ספריה התפרסמו בפני עצמם ולא כמקובל כספר בהמשכים בעיתונות, כך עקפה ברטלר את הצנזורה בעיתונות החרדית. ברטלר מפרסמת סיפורים ב"יתד נאמן" במסגרת מוספים שונים, וכותבת את עלוני הפרסום של קופת העיר, בוני עולם ובית חם. בהתייחס לתכנים בהם היא עוסקת, עוררו התנגדות ציבורית-חינוכית. הספר "לילה ולא דומיה", שעוסק בבעלים המתעללים בנשותיהם, התקבל אמנם באהדה בציבור הרחב, אבל בה בעת נדחה בזעם על ידי אחרים. על כריכת הספר הוצבה אזהרה: "לנשואות בלבד!" המתנגדים טענו כי ספר זה ואחרים כמותו מאיימים על נפשם של צעירים וצעירות, ולכן רצוי שלא יקראו אותם. מאידך טענה רותי קפלר שהאחריות על הנגשת התוכן לקהל היעד מוטלת על הקוראים וההורים. בפברואר 2024 פרסמו מעל 100 מטפלים ומטפלות חרדיים מכתב המתריע נגד הסכנות המצויות בספריה של ברטלר, בשל תיאורים של טיפולים נפשיים הנערכים בצורה שגויה ומסוכנת. הכוללים חציית גבולות באתיקה הטיפולית, אשר עלולים להביא להרס נפשי של הקוראים. כותבי המכתב מנו מספר בעיות: תוכן הספר יוצר רושם שכך נראה טיפול מקובל, בעוד שהמצב שונה לגמרי מבחינה חוקית, מקצועית, מוסרית ורוחנית. הדבר עלול למנוע טיפול מהזקוקים לכך. שנית, בספרים מתואר טיפול במגע באופן בעייתי מאוד. הטיפול גובל בהטרדה ובהתנהלות חמורה. בשיטות הטיפול המתוארות בספריה, עצמיות המטופלות הולכת ופוחתת, ושליטת המטפלת גוברת, נקודה נוספת העלו המטפלים בנוגע לתיאורי מגע. התיאורים בספר הם מביכים ומטרידים בחוויה האנושית, תיאורים אלו מנחילים נורמה וגורמים בעקיפין להטרדות ובעיות חמורות. עד כה ברטלר פרסמה עשרה ספרים: גם שם, תשע"ב לא מתה אנוכי, תשע"ג תלויה, יפה נוף, תשע"ד סתירה מצלצלת תשע"ה נפש תהום, תשע"ה. עוסק גם בתופעות של דיכאון סב לידתי. לילה ולא דומיה, תשע"ו. עוסק באלימות מגדרית. אל תדמי בנפשך, תשע"ו בין הפטיש לתהילה, יפה נוף, תשע"ז. רוח גדולה וחזק, תשע"ח יקרא עלי מועד, תש"פ רשימת הפרסומים של חסיה ברטלר, בקטלוג הספרייה הלאומית רשימת הפרסומים של חסיה ברטלר, בקטלוג גוגל ספרים הביוגרפיה וספרי חסיה ברטלר, באתר יפה נוף פלדהיים אריאל הורוביץ, כותבים בגבולות המגזר, באתר מקור ראשון מוסף "שבת" - לתורה, הגות ספרות ואמנות, ‏2017-11-21 ספר, סופר וסיפור – תפקידה החברתי של הספרות, באתר צריך עיון ציוץ של מאחורי 'הפרגוד' ברשת החברתית אקס (טוויטר), 11 בפברואר 2024 חסיה ברטלר, באתר בעולמם של חרדים, ‏יום ראשון, 11 בפברואר 2024 עמוד הסופרת באתר יפה נוף
ג'ואן בנהם

ג'ואן בנהם (באנגלית: Joan Benham;‏ 17 במאי 1918 – 13 ביוני 1981) הייתה שחקנית אנגלייה שידועה בעיקר מהופעתה בתפקיד ליידי פרודנס פיירפקס בסדרת הדרמה התקופתית של רשת ITV "על אדונים ומשרתים". בנהם נולדה בלונדון והיא בת דודה של השחקנית ההוליוודית אוליב סטורגס. על אף שהקריירה שלה התרכזה בעיקר בטלוויזיה, בנהם התחילה את דרכה בתיאטרון על במות הווסט אנד בשנות ה-40 של המאה העשרים, והמשיכה להופיע בתיאטרון במשך כל הקריירה. ב-1954 הופיעה בברודוויי בתפקיד הלנה במחזה "חלום ליל קיץ" מאת ויליאם שייקספיר לצדו של פטריק מקני בתפקיד דמטריוס. ג'ואן בנהם שיחקה ב-16 פרקים בסדרת הטלוויזיה "על אדונים ומשרתים" מהעונה הראשונה ועד האחרונה. היא גילמה את ליידי פרודנס פיירפקס, חברתה הטובה של ליידי בלאמי ושל כל המשפחה. תפקידים נוספים שלה בטלוויזיה היו בסדרה "רופא בבית", הקומדיה "Doctor in Charge", "האב בראון", "הדוכסית מרחוב דיוק", "Doctor on the Go", הסדרה לילדים "Just William", ובסיטקום "Take My Wife". בקולנוע השתתפה בסרט "גברת מרפל בולשת בצי" (1964) מסדרת סרטי מיס מארפל, הקומדיה "Ladies Who Do" (מ-1963), הסרט "Perfect Friday" (מ-1970) וב-"Carry On Emmannuelle" (מ-1978) מסדרת סרטי "Carry On". התפקיד האחרון ששיחקה בנהם היה בדמות מלינדה ספריי בסיטקום "טרי וג'ון". הפרק בהשתתפותה "The Lawnmower" שודר ב-13 בנובמבר 1981, חמישה חודשים אחרי מותה. בנהם נפטרה בווסטמינסטר בלונדון בגיל 63. ג'ואן בנהם, במסד הנתונים הקולנועיים IMDb (באנגלית) ג'ואן בנהם, באתר AllMovie (באנגלית) ג'ואן בנהם במסד הנתונים IBDB (באנגלית) ג'ואן בנהם, באתר "Find a Grave" (באנגלית) Joan Benham (1918 - 1981) - Find A Grave Memorial I Talked with a Zombie: Interviews with 23 Veterans of Horror
גביע הפדרציה הספרדית

גביע פדרציית הכדורגל הספרדית המלכותית (בספרדית: Copa Real Federación Española de Fútbol), מוכר גם בשם גביע הפדרציה וגם גביע RFEF, הוא מפעל כדורגל לקבוצות מהליגה השלישית, הליגה הרביעית ולפעמים גם קבוצות מהליגות האזוריות שלא העפילו או שהודחו בסיבוב הראשון של גביע המלך. גביע הפדרציה הנוכחי, שנוסד בשנת 1994, אינו נחשב על ידי התאחדות הכדורגל הספרדית זהה לזה המקורי. מדיה וקבצים בנושא גביע הפדרציה הספרדית בוויקישיתוף
פלאי קלעים

פלאי קלעים היא תוכנית טלוויזיה לילדים ששודרה בערוץ הראשון בין השנים 1992–1995. תוכנית זו הציגה את "מאחורי הקלעים" של הפקת הצגה. לתוכנית ארבע עונות. את שיר הפתיחה בביצוע אדם, דפנה דקל וצחי נוי כתבה דפנה אילת. בתוכנית שיחקו בתפקידים הראשיים הזמר אדם, הזמרת דפנה דקל, צחי נוי ודניאל ארליך, ובתפקידים המשניים שיחקו אפרת מאירוביץ', גיא מרוז, ואסף יעקובי. אדם (אדם) - משחק את התפקידים הראשיים ואת הרשעים. הוא נחשב לדמות הכי נורמלית, שעושה הכול כמו שחקן רגיל. כל הזמן היה מקבל מכתבים מהמעריצים, וחבר של דני. פלא אדם (אף הוא בביצועו של אדם) - דמות אלטר אגו דמיונית ושובבה המופיעה כשאדם לבדו. אביבית (דפנה דקל) - העקשנית בחבורה, שלא יודעת מה ללבוש במופעים. סתווי (צחי נוי) - השמנמן שבחבורה. משחק את כל התפקידים שיכול. דני (דניאל ארליך) - עושה שטויות, משחק בתפקידים המשניים, בונה את רוב הבובות בהצגות כגון: טופי, שושקס ואפרים. תמיד אוכל משהו לפני ההצגה, ואז בודק מה השעה ורץ להופיע. אסף (אסף יעקובי) - התארח בהצגה "אנשי העיר הקטנה" מ-1993, ושיחק את חברו הטוב ביותר של פלא אדם. גיא (גיא מרוז) - משחק את המנהל המוזיקלי הצמוד של ג'ינג'ית ואת הבמאי, בהצגת "החיים בזבל" מ-1994 והשתתף כנגן בפרק פורים. ג'ינג'ית (אפרת מאירוביץ') - משחקת בשנים 1994–1995. "פלאי קלעים", במיזם "אישים" לתיעוד היצירה הישראלית פלאי קלעים תוכניות נבחרות מתוך סדרת הטלוויזיה, באתר הספרייה הלאומית מילות השיר "פלאי קלעים", באתר שירונט
מיכאל אביעוז

מיכאל אביעוז (נולד ב־1967) הוא חוקר מקרא ישראלי. אביעוז מכהן כפרופסור מן המניין במחלקה לתנ"ך באוניברסיטת בר־אילן ושימש כראש המחלקה בין השנים תשע"ז–תש"ף. הוא נבחר לדקאן הפקולטה למדעי היהדות באוניברסיטת בר-אילן לשנים תשפ"ה–תשפ"ז. מיכאל אביעוז השלים בשנת 1996 תואר שני במחלקה לתנ"ך באוניברסיטת בר־אילן. עבודת המוסמך שלו עסקה בנושא "בעיות מבנה ועריכה בסיפורי המצור על ירושלים בספר ירמיה ומשמעותם התאולוגית וההיסטורית", ונכתבה בהנחייתו של פרופ' שאול זלבסקי. בשנת 2002 הגיש את עבודת הדוקטור שלו, שנכתבה גם היא באותה מחלקה. העבודה עסקה בנושא "המשא ומתן בין דוד ובין נתן בעניין בניית בית המקדש (שמ"ב ז) והשתקפותו בהיסטוריוגרפיה המקראית", ונכתבה בהנחייתו של פרופ' משה גרסיאל. תחומי התמחותו הם היסטוריוגרפיה מקראית (בייחוד ספרי שמואל, מלכים ודברי הימים), ספרות הנבואה (בייחוד ספר ירמיהו) ופרשנות המקרא הקדומה (בדגש על יוסף בן מתתיהו). אביעוז מרצה במחלקה לתנ"ך באוניברסיטת בר־אילן ועד שנת 2020 כיהן כראש המחלקה. במהלך השנים לימד גם במכללת יהודה ושומרון, במכללת אשקלון ובמכללת מורשת יעקב. נשוי לד"ר חגית אביעוז, מרצה במחלקה ללשון העברית וללשונות שמיות באוניברסיטת בר־אילן. המשפחה מתגוררת בפתח תקווה. נבואתו של ירמיהו, תל אביב 2005 Nathan's Oracle (2 Samuel 7) and Its Interpreters, Bern 2005 I Sat Alone: Jeremiah among the Prophets, Piscataway, NJ, 2009 Josephus' Interpretation of the Books of Samuel, London and New York 2015 Legal Exegesis of Scripture in the Works of Josephus, London and New York 2020 דף מרצה באתר המחלקה לתנ"ך באוניברסיטת בר־אילן מיכאל אביעוז, באתר Academia.edu מיכאל אביעוז, פרשנותו של יוספוס לספר שמואל – ספר חדש של מיכאל אביעוז, בתוך: ד"ר לאה מזור – על מקרא, הוראה וחינוך, 29 ביוני 2015 מיכאל אביעז (1967), דף שער בספרייה הלאומית הנהלת האוניברסיטה, באתר אוניברסיטת בר-אילן
יחסי גאורגיה–יוון

יחסי גאורגיה–יוון הם היחסים הדיפלומטיים המלאים שבין הרפובליקה של גאורגיה לבין הרפובליקה ההלנית. שתי המדינות כוננו את היחסים הדיפלומטיים ביניהם ב-20 באפריל 1992. בגאורגיה קיימת קהילה יוונית גדולה מאז ימי קדם. כמו כן, בגאורגיה קיימת קהילה של יוונים פונטים (בין 15,000 ו-25,000), אם כי זה מספר נמוך משמעותי משהיה עד לתחילת 1990, כאשר יוונים רבים שחיו בגאורגיה, החלו להגר ליוון או לדרום רוסיה. כיום, מספר היוונים הפונטים בגאורגיה קטן יחסית לשאר אזור הקווקז. יוון מחזיקה בגאורגיה שגרירות בטביליסי, מאידך, גאורגיה מחזיקה ביוון שגרירות באתונה, וקונסוליה כללית בסלוניקי . מדיה וקבצים בנושא יחסי גאורגיה–יוון בוויקישיתוף Georgia Ministry of Foreign Affaires about the relation with Greece Georgian embassy in Athens Greek Ministry of Foreign Affaires about the relation with Georgia Greek embassy in Tbilissi אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
מקוק כיפה הודי

מקוק כיפה הודי (שם מדעי: Macaca radiata) הוא מין של קוף ממשפחת קופים בעלי זנב המצוי בדרום הודו. אורכם של המקוקים 30-60 ס"מ ומשקלם 5-9 ק"ג. הם בעלי פרווה אפורה עם בטן בהירה ו"כיפה" שחורה והפנים ורודות עם אוזניים גדולות מפונות לצדדים. לקופים ישנם רגליים ארוכות וזנב ארוך. קופים אלה חיים בחבורות ביערות ובחורשות של דרום הודו. כמו הרבה מיני מקוקים הם מובלים בזכר אלפא ואחריו כמה נקבות עם גוריהם. לזכרי האלפא זכויות יתר על פני שאר חבריהם. הם אוכלי כל הניזונים מפירות, פרחים, עלים ומזון מהחי. הם עלולים להיטרף על ידי טורפים גדולים כמו נמר או פיתון הודי אך הם קוראים קריאות אזעקה ברגע שרואים טורף ומבריחים את חבריהם ממנו. מדיה וקבצים בנושא מקוק כיפה הודי בוויקישיתוף מקוק כיפה הודי, באתר ITIS (באנגלית) מקוק כיפה הודי, באתר NCBI (באנגלית) מקוק כיפה הודי, באתר Animal Diversity Web (באנגלית) מקוק כיפה הודי, באתר האנציקלופדיה של החיים (באנגלית) מקוק כיפה הודי, באתר GBIF (באנגלית) מקוק כיפה הודי, באתר אנציקלופדיה בריטניקה (באנגלית) מקוק כיפה הודי באתר הרשימה האדומה של IUCN
יחסי צ'כיה–רומניה

בין צ'כיה לבין רומניה מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו. קשרי המסחר בין שתי המדינות הוקמו בתקופת שושלת פשמישל, כאשר רוב הבדים, והכובעים שנמכרו בשטחי רומניה יובאו מבוהמיה. היחסים בין בוהמיה לנסיכויות הרומניות גברו במהלך המלחמה נגד הטורקים בתקופת שלטונו של מיכאי האמיץ, שקיבל נחלה בשלזיה בשנת 1599 על ידי רודולף השני, קיסר האימפריה הרומית הקדושה וביקר בפראג בשנת 1601. בין השנים 1823–1863 הקימו מתיישבים צ'כיים 9 יישובים צ'כיים בבאנאט, ושני העמים היו שותפים למהפכת 1848. באוקטובר 1917 טומאש מסריקביקר ביאשי, על פי הזמנתו של פרדיננד הראשון, מלך רומניה. בשנת 1918 הובסה האימפריה האוסטרו-הונגרית במלחמת העולם הראשונה, ובעקבות כך הוקמה צ'כוסלובקיה ורומניה קיבלה את שטחי טרנסילבניה ובוקובינה. ב-8 בפברואר 1919 מונה פרופסור קונסטנטין איסופסקו-גרקול לציר רומניה בבצ'כוסלובקיה, וב-6 באפריל אותה שנה בוהומיל צ'רמק מונה לציר צ'כוסלובקיה ברומניה, ובו בזמן הוא מונה גם לנספח הצבאי ברומניה. ב-30 בינואר 1920 הגיש בוהומיל צ'רמאק, השגריר הצ'כי הראשון בבוקרשט, את כתב האמנה בפני קרול השני, מלך רומניה, וב-6 באוגוסט 1920 מונה קונסטנטין היוט לשגריר מיוחד של רומניה בפראג. ב-23 באפריל 1921 נחתמה ההסכמה הקטנה בין צ'כוסלובקיה לרומניה, ובסוף אוגוסט אתה שנה נערך המפגש הראשון של נציגי שתי המדינות עם נציגי יוגוסלביה. בספטמבר 1923 ראש ממשלת רומניה יון (יונל) ברטיאנו ביקר בצ'כוסלובקיה, וב-24 בספטמבר 1925 ביקר קרול, נסיך הכתר הרומני בפראג. באוקטובר 1936 ביקר שוב הנסיך קרול בפראג, ובדצמבר אותה שנה נשיא צ'כוסלובקיה אדווארד בנש ביקר ברומניה. בסוף מלחמת העולם השנייה חברה רומניה לבעלות הברית, וכוחותיה סייעו בשחרור צ'כוסלובקיה. ב-7 באפריל 1945 חודשו היחסים הדיפלומטיים בין שתי המדינות, ובשנת 1946 נפתחו מחדש השגרירויות בשתי המדינות. ב-21 ביולי 1948 נחתם בבוקרשט הסכם ידידות בין הרפובליקה הצ'כוסלובקית לבין הרפובליקה העממית הרומנית, ולאחר מכן היו שתי המדינות חברות בברית ורשה. בשנת 1968 סירבה רומניה להשתתף בפלישה הסובייטית לצ'כוסלובקיה, כאות מחאה על דיכוי האביב של פראג. ב-20 בפברואר 1991 הוקמה האגודה הצ'כוסלובקית-רומנית, וביוני 1991 נשיא רומניה יון איליאסקו הגיע לפראג לחתום על פירוק ברית ורשה. ב-1 בינואר 1993 פורקה צ'כוסלובקיה וצ'כיה ירשה את מקומה, ומיד כוננו היחסים בין שתי המדינות. ב-6 - 7 בספטמבר 1993 ביקר שר החוץ הרומני תיאודור מישקאנו בצ'כיה, וב-7 - 8 בנובמבר אותה שנה ראש ממשלת צ'כיה ואצלב קלאוס ביקר בבוקרשט, ובמהלך ביקורו נחתם הסכם על הסחר החופשי בין המדינות, הסכם להסרת המיסים הכפולים והסכם ההגנה וההשקעה ההדדית של השקעות חוץ. במהלך השנים התקיימו ביקורים רשמיים של נציגים משתי המדינות, ונחתמו הסכמים לשיתוף פעולה בתחומים שונים, ביניהם חינוך, סחר, ביטחון, תרבות ועוד. רומניה מחזיקה בצ'כיה שגרירות בפראג, מאידך, צ'כיה מחזיקה ברומניה שגרירות בבוקרשט וקונסוליה בטימישוארה. מדיה וקבצים בנושא יחסי צ'כיה–רומניה בוויקישיתוף היסטוריה של יחסי צ'כיה-רומניה שגרירות צ'כיה ברומניה אתר על יחסי מדינות
תבוסתנות

תְּבוּסְתָּנוּת (נקרא גם דֵּפִיטִיזְם, לוּזֵרִיּוּת, מַפְסִידָנוּת) היא נטייה במהלך מאבק בין שני צדדים, לעבר ויתור וקבלת ההפסד ללא התנגדות. תבוסתנות מתוארת לרוב עם קונוטציות שליליות. מבחינה פסיכולוגית, הנטייה לתבוסתנות יכולה להיות קשורה לפסימיות, אף על פי שאין הכרח בקשר זה. השימוש במונח "תבוסתנות" נפוץ בפוליטיקה והוא מתאר לרוב עמדה פרגמטית הרואה לחיוב אפשרות לשיתוף פעולה עם מפלגת האופוזיציה. בהקשר הצבאי, בזמן מלחמה, ובמיוחד בחזית, תבוסתנות היא שם נרדף לבגידה. דוגמה ידועה להתייחסות ל"תבוסתנות" בשדה הקרב, הייתה במהלך מלחמת העולם השנייה בצד הגרמני. מנהיג הרייך השלישי, אדולף היטלר, פיטר באופן בלתי צפוי גנרלים רבים בשל האשמות ב"תבוסתנות". במהלך השנה האחרונה של המלחמה, הוציא בית המשפט הגרמני להורג אזרחים רבים שהואשמו בשיחות תבוסה או במעשים שפגעו במאמץ המלחמתי, ושמותיהם הוכרזו מדי שבוע בפוסטר בצבע ורוד שהודבק על שלטי חוצות ברחבי גרמניה. פטליזם פסיכולוגיה פסימיות בגידה [1] H.W. Koch: In the Name of the Volk: Political Justice in Hitler's Germany. ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
יחסי סלובקיה–רומניה

בין סלובקיה לבין רומניה מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו. בשנת 1918 הובסה האימפריה האוסטרו-הונגרית במלחמת העולם הראשונה, ובעקבות כך הוקמה צ'כוסלובקיה ורומניה קיבלה את שטחי טרנסילבניה ובוקובינה. ב-8 בפברואר 1919 מונה פרופסור קונסטנטין איסופסקו-גרקול לציר רומניה בבצ'כוסלובקיה, וב-6 באפריל אותה שנה בוהומיל צ'רמק מונה לציר צ'כוסלובקיה ברומניה, ובו בזמן הוא מונה גם לנספח הצבאי ברומניה. ב-30 בינואר 1920 הגיש בוהומיל צ'רמאק, השגריר הצ'כי הראשון בבוקרשט, את כתב האמנה בפני קרול השני, מלך רומניה, וב-6 באוגוסט 1920 מונה קונסטנטין היוט לשגריר מיוחד של רומניה בפראג. ב-23 באפריל 1921 נחתמה ההסכמה הקטנה בין צ'כוסלובקיה לרומניה, ובסוף אוגוסט אתה שנה נערך המפגש הראשון של נציגי שתי המדינות עם נציגי יוגוסלביה. בספטמבר 1923 ראש ממשלת רומניה יון (יונל) ברטיאנו ביקר בצ'כוסלובקיה, וב-24 בספטמבר 1925 ביקר קרול, נסיך הכתר הרומני בפראג. באוקטובר 1936 ביקר שוב הנסיך קרול בפראג, ובדצמבר אותה שנה נשיא צ'כוסלובקיה אדווארד בנש ביקר ברומניה. בסוף מלחמת העולם השנייה חברה רומניה לבעלות הברית, וכוחותיה סייעו בשחרור צ'כוסלובקיה. ב-7 באפריל 1945 חודשו היחסים הדיפלומטיים בין שתי המדינות, ובשנת 1946 נפתחו מחדש השגרירויות בשתי המדינות. ב-21 ביולי 1948 נחתם בבוקרשט הסכם ידידות בין הרפובליקה הצ'כוסלובקית לבין הרפובליקה העממית הרומנית, ולאחר מכן היו שתי המדינות חברות בברית ורשה. בשנת 1968 סירבה רומניה להשתתף בפלישה הסובייטית לצ'כוסלובקיה, כאות מחאה על דיכוי האביב של פראג. ב-20 בפברואר 1991 הוקמה האגודה הצ'כוסלובקית-רומנית, וביוני 1991 נשיא רומניה יון איליאסקו הגיע לפראג לחתום על פירוק ברית ורשה. ב-1 בינואר 1993 פורקה צ'כוסלובקיה ובמקומה קמו צ'כיה - שירשה את מקומה וסלובקיה, ומיד כוננו היחסים בין שתי המדינות. ב-24 בספטמבר 1993 נחתמה בברטיסלבה אמנת ידידות ושיתוף פעולה בין רומניה לסלובקיה, אשר נכנסה לתוקף ב-23 במאי 1994. ב-16 באפריל 1999 אושר בברטיסלבה על ידי שרי החוץ של שתי המדינות, כל תוקפן של אמנות והסכמים שנחתמו בין רומניה לצ'כוסלובקיה. בין שתי המדינות מתקיימים יחסי סחר פעילים, ושיתוף פעולה הדוק בתחומי ביטחון, חינוך ותרבות, וכן שתי המדינות חברות באיחוד האירופי ובנאט"ו. רומניה מחזיקה בסלובקיה שגרירות בברטיסלבה ו-2 קונסוליות בבאנסקה ביסטריצה ובסטארה לובובנה, מאידך, סלובקיה מחזיקה ברומניה שגרירות בבוקרשט וקונסוליה באוראדיה . מדיה וקבצים בנושא יחסי סלובקיה–רומניה בוויקישיתוף משרד החוץ הרומני אתר על יחסי מדינות
יחסי סלובקיה–צרפת

בין סלובקיה לבין צרפת מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו. צרפת הייתה המדינה הראשונה שהכירה בצ'כוסלובקיה ב-28 באוקטובר 1918. לאחר מכן צרפת תמכה בחתימת ההסכמה הקטנה, ומשום כך צ'כוסלובקיה חתמה על ברית עם צרפת. במהלך הסכם מינכן הפרה צרפת את בריתה עם צ'כוסלובקיה, ותמכה בדרישות היטלר, מה שהביא לסיפוח חבל הסודטים לגרמניה הנאצית, ולאחר מכן לפירוק צ'כוסלובקיה והקמת סלובקיה העצמאית, על אף שגם היא הייתה גרורה של גרמניה. לאחר מלחמת העולם השנייה הפכה צ'כוסלובקיה למדינה קומוניסטית וחלק מברית ורשה, ומשום כך הושפעו היחסים בין שתי המדינות ממהלך המלחמה הקרה. ב-1 בינואר 1993 פורקה צ'כוסלובקיה ובמקומה קמו צ'כיה - שירשה את מקומה וסלובקיה, ומיד כוננו היחסים בין שתי המדינות. כיום קיימים יחסים חמים בין שתי המדינות, הכוללים שיתוף פעולה במגוון תחומים, וביקורים הדדיים של נציגים בכירים משתי המדינות מפעם לפעם. כמו כן, שתי המדינות חברות באיחוד האירופי ובנאט"ו. צרפת היא המשקיעה ה-11 בסלובקיה, ושותפת המסחר השישית בסלובקיה. כמו כן מתקיים שיתוף פעולה בין שתי המדינות בתחומי החינוך והתרבות, וקיימים בתי ספר בסלובקיה ללימוד השפה הצרפתית. צרפת מחזיקה בסלובקיה שגרירות בברטיסלבה. סלובקיה מחזיקה בצרפת שגרירות בפריז ו-5 קונסוליות בבורדו, גרנובל, ליל, ליון ומרסיי. מדיה וקבצים בנושא יחסי סלובקיה–צרפת בוויקישיתוף "France and Czech Republic: political relations" La Petite Entente משרד החוץ הצרפתי אתר על יחסי מדינות
ג'ובת א-דיב

ג'ובת א-דיב (בערבית: جبة الذيب; פירוש השם: בור הזאב) הוא כפר פלסטיני בין זעתרה לתקוע. הכפר נמצא בנפת בית לחם בשטח C. היישוב נוסד ב-1929. נכון ל-2007 גרות בכפר 27 משפחות, בעיקר מחמולת אל-וחש, ומספר התושבים הוא 156. הכפר אינו מחובר לרשת החשמל. מאז 1988 מבקש הכפר שוב ושוב להתחבר לחשמל, אך בהיעדר תוכנית מתאר, מסרב המנהל האזרחי לטפל בעניין. תוכנית מתאר שהגיש הכפר ב-2009 נדחתה על ידי המנהל. נסיונותיו של הרב מנחם פרומן מההתנחלות הסמוכה, תקוע, להשתדל במנהל למען הכפר עלו בתוהו. ביוני 2017 החרים הצה"ל מערכת סולארית שסיפקה חשמל לכפר. ממשלת הולנד שמימנה את המיזם, מחתה בפני ישראל. לטענת המנהל האזרחי, המתקן הוקם ללא היתר. פרופיל הכפר, 2010 (באנגלית) נטע אחיטוב, מה קורה כשנשים מנהלות יישוב, והגברים לא מתערבים, באתר הארץ, 1 במאי 2019 יאיר אלטמן, ילדים לומדים לאור נרות: כפר פלסטיני בלי חשמל, באתר ynet, 31 בדצמבר 2010 איתן קלינסקי, המנהל האזרחי מתעלל בפלשתינים בשטח C, באתר News1 מחלקה ראשונה, 26 בפברואר 2012 כתבה, באתר NLTimes, יוני 2017
אוטו הראשון, דוכס שוואביה ובוואריה

אוטו הראשון, דוכס שוואביה בוואריה (בגרמנית: Otto I. von Schwaben und Bayern; ‏954–1 בנובמבר 982), היה דוכס שוואביה בין השנים 973–982 ובוואריה בין השנים 976–982. אוטו נולד בשנת 954, לליאודולף, דוכס שוואביה, בנו של אוטו הראשון, קיסר האימפריה הרומית הקדושה, ולאידה משוואביה, בתו של הרמן הראשון, דוכס שוואביה. בשנת 957 מת אביו ליאודולף, דוכס שוואביה, גדל אוטו בחצר סבו אוטו הראשון, קיסר האימפריה הרומית הקדושה יחד עם דודו אוטו. בשנת 973 מת בורכארד השלישי, דוכס שוואביה, ואוטו מונה על ידי סבו לדוכס שוואביה. בשנת 976 מרד היינריך השני, דוכס בוואריה בדודו אוטו השני, קיסר האימפריה הרומית הקדושה, ובעקבות כך מסר לו דודו גם את דוכסות בוואריה. בשנת 980 ליווה אוטו את דודו לאיטליה, ולחם עמו בביזנטים ובערבים בסיציליה. ב-14 ביולי 982 ספגו הכוחות הקיסריים תבוסה בקרב סטילו, וב-1 בנובמבר אותה שנה מת אוטו כתוצאה ממלריה. לאחר מותו מסר דודו את דוכסות שוואביה לקונרד הראשון, דוכס שוואביה, ואת דוכסות בוואריה להיינריך השלישי, דוכס בוואריה. מדיה וקבצים בנושא אוטו הראשון, דוכס שוואביה ובוואריה בוויקישיתוף אוטו הראשון, דוכס שוואביה ובוואריה (בגרמנית)
ליאודולף, דוכס שוואביה

ליאודולף, דוכס שוואביה (בגרמנית: Liudolf von Schwaben; ‏930–6 בספטמבר 957), היה דוכס שוואביה בין השנים 950–954, ונודע בשל מרידתו באביו אוטו הראשון, קיסר האימפריה הרומית הקדושה. ליאודולף נולד בשנת 930, לאוטו מסקסוניה, ולאדית מווסקס, בתם של אדוארד הזקן, מלך אנגליה ואלפלאיד. בשנת 936 מת סבו היינריך הראשון, מלך גרמניה, ואביו עלה לשלטון במקומו. בשנת 949 מת חותנו הרמן הראשון, דוכס שוואביה ללא בנים, ומשום כך מסר לו אביו אוטו הראשון, מלך גרמניה את דוכסות שוואביה. לאחר מסעו של אביו לאיטליה וחתונתו עם אדלייד מבורגונדי, חשש ליאודולף למעמדו כיורש העצר, ומשום כך חבר לקונרד האדום ומרד באביו. בשנת 954 מוגר המרד, וליאודולף הודח על ידי אביו מנחלותיו, ודוכסות שוואביה נמסרה לבורכארד השלישי, דוכס שוואביה. בשנת 957 פלש ליאודולף לאיטליה והכניע ערים רבות, אולם ב-6 בספטמבר אותה שנה מת במפתיע מקדחת. בשנת 939 התחתן ליאודולף עם אידה משוואביה, בתו של הרמן הראשון, דוכס שוואביה, ממנה נולדו לו שני ילדים: מתילדה, אם המנזר באסן (949–1011) אוטו הראשון, דוכס שוואביה ובוואריה (954–982) מדיה וקבצים בנושא ליאודולף, דוכס שוואביה בוויקישיתוף ליאודולף, דוכס שוואביה (בגרמנית) ליאודולף, דוכס שוואביה, באתר אנציקלופדיה בריטניקה (באנגלית)
אליפות ברזיל בכדורגל 1960

אליפות ברזיל בכדורגל 1960 (השם הרשמי בזמן קיום המשחקים בפורטוגזית:1960 Taça Brasil) הייתה העונה השנייה של התחרות הארצית בכדורגל שנערכה בברזיל ואורגנה על ידי קונפדרציית הספורט הברזילאית. המשחקים החלו ב-6 בספטמבר והסתיימו ב-28 בדצמבר 1960. בשנת 2010 התחרות קיבלה הכרה של אליפות ברזיל. בתחרות השתתפו 17 קבוצות שהצגו את מדינות ברזיל. היא נערכה בשיטת הנוקאוט תוך קיום משחק בית ומשחק חוץ. במידה ולא הייתה הכרעה, נערך משחק נוסף. פלמיירס זכתה באליפות תוך ניצחון על פורטלזה בסדרת הגמר. בעקבות הניצחון, הקבוצה העפילה לגביע ליברטדורס בצסה, שחקנה של פורטלזה כבש 7 שערים וזכה בתואר מלך השערים של האליפות. בשלב הראשון הקבוצות המשתתפות חולקו ל-2 בתים. בית הצפון כלל שבע קבוצות. בגמר הבית פורטלזה ניצחה את באהיה ועלתה לחצי הגמר הארצי. בית הדרום כלל שמונה קבוצות. בגמר הבית פלומיננסה ניצחה את גרמיו ועלתה לחצי הגמר הארצי. פלמיירס וסנטה קרוז (רסיפה) העפילו ישירות לחצי הגמר. נתונים מאתר rsssf
פדרציית המדענים האמריקאים

פדרציית המדענים האמריקאים (באנגלית: The Federation of American Scientists, בראשי תיבות: FAS) הוא ארגון ללא כוונת רווח המוקדש לשימוש ראוי של מדע וטכנולוגיה לטובת האנושות. הוא נוסד ב-1945 (בשם פדרציית מדעני האטום) על ידי חברי פרויקט מנהטן. פעילותו מתבטאת בעיקר בתחום הטכנולוגיה הצבאית, אך הוא עוסק גם בנושאי ביטחון לאומי, נשק בלתי קונבנציונלי וסחר בנשק. האתר שלהם מציג מידע על הארסנל של מדינות רבות, מתאר את מערכות הנשק, ודן על השפעתם על העולם. הוא מציג מידע גם על מערכות נשק עתידיות והשפעתם. האתר מכיל מידע רב ומקיף ותמונות על הרבה מערכות נשק. GlobalSecurity.org מדיה וקבצים בנושא פדרציית המדענים האמריקאים בוויקישיתוף אתר האינטרנט הרשמי של פדרציית המדענים האמריקאים (באנגלית) פדרציית המדענים האמריקאים, ברשת החברתית פייסבוק פדרציית המדענים האמריקאים, ברשת החברתית אקס (טוויטר) פדרציית המדענים האמריקאים, סרטונים בערוץ היוטיוב החלק באתר העוסק במערכות נשק של הכוחות המזוינים האמריקניים
בית: הרפתקאות עם טיפ ואו

בית: הרפתקאות עם טיפ ואו (באנגלית: Home: Adventures with Tip & Oh) היא סדרת אנימציה המופקת באולפני ההנפשה של דרימוורקס ומונפשת באמצעות .Titmouse, Inc, אשר שודרה לראשונה ב-29 ביולי 2016 כסדרה מקורית של נטפליקס. הסדרה מבוססת על הסרט "בית" מ-2015. העונה השנייה שוחררה ב-27 בינואר 2017. בישראל, שתי העונות הראשונות שודרו ברצף בערוץ הילדים מה-10 ביולי 2017 עד ל-15 באוגוסט 2017. העונה השלישית שוחררה ב-11 באוגוסט 2017. אתר האינטרנט הרשמי של בית: הרפתקאות עם טיפ ואו "בית: הרפתקאות עם טיפ ואו", במסד הנתונים הקולנועיים IMDb (באנגלית) "בית: הרפתקאות עם טיפ ואו", באתר נטפליקס "בית: הרפתקאות עם טיפ ואו", באתר Rotten Tomatoes (באנגלית) "בית: הרפתקאות עם טיפ ואו", במסד הנתונים הקולנועיים KinoPoisk (ברוסית) "בית: הרפתקאות עם טיפ ואו", במיזם "אישים" לתיעוד היצירה הישראלית Milligan, Mercedes (20 בינואר 2017). "Trailer: Home: Adventures with Tip & Oh S2 Blasts Off Jan. 27". Animation Magazine. ארכיון מ-23 בינואר 2017. {{cite journal}}: (עזרה) Milligan, Mercedes (8 באוגוסט 2017). "Cher Gets Her Boov on in 'Home: Adventures with Tip & Oh'". Animation Magazine. {{cite journal}}: (עזרה); Check |archiveurl= value (עזרה)תחזוקה - ציטוט: url-status (link) עד שידורו בישראל, כל פרק ייכתב בשמו המקורי באנגלית
חבשוש

חַבְשׁוּשׁ הוא שם משפחה יהודי תימני. במקור נהגה חִבְּשׁוּשׁ. משמעות השם לפי המקובל הוא מחבש וכנראה אבות המשפחה באו מאזור זה או היו נוסעים אליו למסחרם, דעה קרובה לזו גורסת כי אבות המשפחה עסקו בסיתות אבן גרניט שנקראה בתימן "אבן חבשי". לפי דעה אחרת כינוי הומוריסטי לאחד מאבות המשפחה "חִיבּ"(אוהב)-שׁוּשׁ (שושה-הצעיף הסובב את הכובע התימני) האם התכוונתם ל... חבצלת חבשוש – משוררת וסופרת ישראלית חיים חבשוש – חוקר יהדות תימן עדי חבשוש – שחקנית ישראלית שלום חבשוש – פעיל ציבור ישראלי ד"ר משה גברא אנצי' לחכמי תימן עמ' 607 הרב אהרון חבשוש "קורות בתינו" כותב ששמע מהרבשלום יצחק הלוי